OpenLLM-France/wikimedia huggingface dataset:
# Refugi del Pla de l'Estany

El refugi de Pla de l'Estany, també conegut com a refugi de Joan Canut, és un refugi de muntanya de la Parròquia de la Massana (Andorra) a 2.050 m d'altitud i situat a la part superior del Pla de l'Estany.
# Publi Manili

Publi Manili (en llatí Publius Manilius) va ser un magistrat romà. Formava part de la gens Manília, d'origen plebeu.
Va exercir diverses magistratures fins que va arribar a cònsol romà l'any 120 aC juntament amb Gai Papiri Carbó. Del seu període de govern no s'han conservat relats que permetin saber quina va ser la seva actuació o la del seu col·lega.

## Referències

* ↑ Smith, William (ed.). Dictionary of Greek and Roman Biography and Mythology. Vol. II. Londres: Taylor and Walton, 1846, p. 917.
# Xiprana

Chiprana (castellà) o Xiprana (català) és un municipi de l'Aragó, a la comarca del Baix Aragó-Casp.

## Administració local
### Batlles

| Període | Batlle de Xiprana | Partit |
| 1979-1983 | Manuel Berges Barriendos | PSOE |
| 1983-1987 | Manuel Berges Barriendos | PSOE |
| 1987-1991 | Manuel Berges Barriendos | PSOE |
| 1991-1995 | Manuel Berges Barriendos | PSOE |
| 1995-1999 | Manuel Berges Barriendos | PSOE |
| 1999-2003 | Manuel Berges Barriendos | PSOE |
| 2003-2007 | Manuel Berges Barriendos | PSOE |
| 2007-2011 | Francisco Javier Sergio Nicolás García | PAR |
| 2011-2015 | Francisco Javier Sergio Nicolás García | PAR |
| 2015-2019 | Francisco Javier Sergio Nicolás García | PP |

### Resultats electorals

Eleccions municipals de Xiprana :
| Partit | 2003 | 2007 | 2011 | 2015 |
| PP | - | - | - | 5 |
| PSOE | 3 | 2 | 2 | 2 |
| PAR | 4 | 5 | 5 | |
| Total | 7 | 7 | 7 | 7 |

## Referències

* ↑ Ministerio de Hacienda y Administraciones Públicas (Gobierno de España). «Treinta aniversario de las primeras elecciones municipales de la democracia». Arxivat de l'original el 6 de març de 2014. [Consulta: 6 març 2014].
* ↑ Alcaldes de Aragón de las elecciones de 2011
* ↑ «Alcaldes de todos los municipios de la provincia de Zaragoza». Heraldo.es, 14-06-2015.
* ↑ Gobierno de Aragón. «Archivo Electoral de Aragón». [Consulta: 27 setembre 2012].
# Wignehies

Wignehies és un municipi francès, situat a la regió dels Alts de França, al departament del Nord. L'any 2006 tenia 3.169 habitants. Es troba a 110 km de Lilla, Brussel·les o Reims (Marne), a 55 km de Valenciennes, Mons o Charleroi i a 16 km d'Avesnes-sur-Helpe, al costat de Fourmies.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 3730 | 3803 | 3798 | 3582 | 3544 | 3284 | 3169 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 1977-2001 | Marcel Dehoux | PS |
| 2001-2007 | Jacques Gosteau | PS |
| 2008- | Dominique César | |
# Estoreta elèctrica

Una estoreta elèctrica és una estoreta amb una resistència calefactora elèctrica integrada que es col·loca generalment sobre la part del cos a la qual es vol donar escalfor. L'estoreta elèctrica es pot utilitzar també per a pre-escalfar el llit abans de fer-lo servir o per a mantenir l'escalfor en altres llocs on l'usuari en vulgui amb finalitat terapèutica, no cal que sigui al llit forçosament.
Les estoretes elèctriques tenen normalment un termòstat que serveix per a establir la quantitat de calor que l'estoreta ha d'irradiar, i que es pot ajustar mitjançant un comandament de control consistent en un interruptor de quatre o cinc posicions.

## Utilitats

Altres utilitats de l'estoreta elèctrica són:
* Proporcionar escalfor a l'hivern en zones diverses del cos i a qualsevol lloc de la casa
* Aplicacions per a alleugerir dolors musculars, de ronyons, d'esquena, etc.

## Seguretat

* Cal evitar-ne el contacte amb aigua o d'altres líquids, perquè l'estoreta porta una resistència semblant a la d'un assecador de cabells connectada directament a 110V/220V (segons el model) i els aïllants mullats són conductors, cosa que comporta, per tant, perill d'enrampament. Si bé no és tan perillosa com una flassada elèctrica atès que té una superfície força més petita (1.200 cm²) i per això mateix és més fàcil de controlar —una flassada és unes 30 vegades més gran (4 m²)—, en els usos tant de l'una com de l'altra hi intervenen elements que, combinats, són potencialment perillosos: calor, electricitat, material sovint inflamable i una persona que dorm. Per tant, l'ús d'estoretes elèctriques s'ha de tenir en compte a l'hora de valorar mesures de seguretat contra incendis, sobretot les estoretes que tenen més de deu anys i/o que han estat danyades per l'ús, doblegades, esquinçades o més gastades que de normal.
* Les estoretes elèctriques també comporten el risc de provocar cremades a aquells qui estiguin impossibilitats de reaccionar al dolor o de posar-hi remei, com ara nadons, nens petits, diabètics i ancians.

## Referències

* 1 2 Viquipèdia:Avís mèdic
* ↑ http://ec.grec.net/lexicx.jsp?GECART=0059552%5BEnllaç+no+actiu%5D

## Vegeu també

* Manta elèctrica
* Bossa d'aigua calenta
* Escalfallits
* Burro (calefactor)
# Refugi del Santuari de Paller

L'hostal restaurant i refugi del Santuari de Paller està ubicat dins del Parc Natural del Cadí-Moixeró, a 993 m i a 1,5 km del municipi de Bagà (Berguedà). El refugi està al costat del Santuari de Paller i disposa d'una capacitat per 18 persones amb dos banys. Està equipat amb calefacció, llar de foc, aigua calenta i estris de cuina. Forma part del Camí dels Bons Homes.

## Referències

* ↑ Institut Cartogràfic i Geològic de Catalunya

## Enllaços externs

* Web del Santuari de Paller
# Parc Merveilleux

El Parc Merveilleux és un parc de diversions situat a l'est de Bettembourg al sud de Luxemburg. Dissenyat sobretot per al públic infantil, el parc compta amb una gran varietat d'atraccions, incloent ocells exòtics, animals en els seus hàbitats naturals, un ranxo de cavalls, un ferrocarril en miniatura, cotxes de lloguer sense conductor per a nens, zones de jocs, escenes de contes de fades, un restaurant i un cafeteria. El parc està obert tots els dies des de Pasqua a començaments d'octubre.

## Referències

* ↑ «Parc Merveilleux» (en anglès). Luxembourg Tourist Office, London. Arxivat de l'original el 2015-11-04. [Consulta: 15 octubre 2015].
# Micropterix aureoviridella

Micropterix aureoviridella és una espècie d'arna de la família dels micropterígids. Va ser descrita per Höfner l'any 1898.
L'especie la podem trobar a Itàlia, Suïssa, Alemanya, Àustria, Polònia, Eslovènia i Eslovàquia.
Té una envergadura de 7 mm.
Prefereix hàbitats oberts i secs en marges de bosc amb roques intercalades, marges de bosc i matollars d'àrees muntanyoses, així com en boscos petits. També ha estat trobat en sub-matollars de bosc alpí.
Els adults alimenten d'arbusts florits, incloent Pinus mugo.

## Referències

* ↑ Micropterix aureoviridella Museu d'Història Natural (The Global Lepidoptera Index).
* ↑ «Naturkundliches Informationssystem». Arxivat de l'original el 2016-03-03. [Consulta: 6 setembre 2012].
* Lepforum
# Radimlja

Radimlja és una necròpoli de stećak ubicada prop de Stolac, Bòsnia i Hercegovina. Es troba a Vidovo polje, a 3 km a l'oest de Stolac, a la carretera de Čapljina-Stolac. La necròpoli de Radimlja és un dels monuments més valuosos del període medieval dins Bòsnia i Hercegovina.
La majoria de les seves làpides stećak daten dels segles XV i XVI, tal com s'evidencia per l'epitafi en una d'aquestes, aproximadament el període quan la família Hrabren Miloradović vivia a Ošanići. Un registre de 1967 mostra que la necròpoli llavors tenia un total de 133 làpides.
Quan la carretera Čapljina-Stolac va ser construïda durant el període austrohongarès, la varen fer passar pel mig de la necròpoli: deixaren 11 tombes al nord i tota la resta al sud de la carretera. Aproximadament es varen destruir una vintena de tombes en el procés. Un total de 63 estan decorades, en baix relleu, gravat o una combinació del dos. Els exemples més destacats són làpides rematades en gablet. Hi ha epitafis en cinc làpides referides a la família Hrabren Miloradović.
El lloc està en perill per la construcció d'edificis en les proximitats.

## Galeria

* Stećka decorada
* Stećak

## Enllaços externs

* El conjunt natural i arquitectònic Stolac.
# Wiggler (sincrotró)

Un wiggler és un dispositiu d'inserció d'un sincrotró. Es tracta d'una sèrie d'imants dissenyats per "desviar lateralment de forma periòdica" ('wiggle') un feix de partícules carregades (invariablement de tipus electró o positró) dins d'un anell d'emmagatzematge d'un sincrotró. Aquestes desviacions produeixen l'emissió de radiació de sincrotró de banda ampla molt semblant a la d'un imant de flexió, però la intensitat és major a causa de la contribució de la gran quantitat de dipols magnètics del wiggler.
Un wiggler té un espectre més ampli de radiació que un ondulador.
Normalment els imants en un wiggler es disposen en una matriu Halbach.
El disseny es mostra més amunt es coneix generalment com un wiggler Halbach.

## Vegeu també

* Nicholas Christofilos
* Alba (sincrotró)
* Matriu Halbach
* Levitació magnètica
* Tren Maglev
* Dipol levitant

## Nota

* ↑ J.C. Mallinson, "Els fluxos d'una sola cara - Una curiositat magnètica?", IEEE Transactions on Magnetics , 9, 678-682, 1973
# Estadi Ala'ab Damanhūr

L'Estadi Ala'ab Damanhour és un estadi esportiu de la ciutat de Damanhour, a Egipte.
Fou inaugurat l'any 1961. Va ser seu de la Copa d'Àfrica de Nacions 1974. És la seu del cub Ala'ab Damanhour SC i té una capacitat per a 8.000 espectadors.

## Referències

* ↑ «African Nations Cup 1974» (en anglès). The Rec.Sport.Soccer Statistics Foundation, 03-10-2013. [Consulta: 27 febrer 2022].
* ↑ «Egypt Historical Ratings».
# Referèndum eslovac de 2010

El 18 de setembre de 2010 es va celebrar a Eslovàquia un referèndum sobre la reforma política, després de l'èxit d'una petició iniciada com a activitat civil juntament amb la fundació del partit liberal clàssic Llibertat i Solidaritat (SaS), que posteriorment es va convertir en el tercer partit més important del Consell Nacional. Es van recollir 401.126 signatures, de les quals 386.000 es van considerar vàlides.
El referèndum no va aconseguir el llindar de participació exigit per la Constitució d'Eslovàquia, ja que només va votar el 22,8% de l'electorat, molt per sota del 50% requerit. Una àmplia majoria va votar a favor de les sis propostes, amb un suport d'entre el 70% i el 95% per a cadascuna d'elles.

## Referències

* ↑ Vilikovská, Zuzana «SaS-initiated referendum to be held on September 18». The Slovak Spectator, 07-07-2010.
* ↑ «Referendum 2010: Referendum fails due to low turnout, according to preliminary results - updated». The Slovak Spectator, 19-09-2010.
# Paradimorfita

La paradimorfita és un mineral de la classe dels sulfurs.

## Característiques

La paradimorfita és un sulfur de fórmula química As₄S₃. Va ser aprovada com a espècie vàlida per l'Associació Mineralògica Internacional i publicada el 2022. Cristal·litza en el sistema ortoròmbic.
Les mostres que van servir per a determinar l'espècie, el que es coneix com a material tipus, es troben conservades a les col·leccions de referència del departament de química de la Universitat de Milà (Itàlia), amb els números de mostra: 2020-03/6121 i 2020-04/4226.

## Formació i jaciments

Va ser descoberta a la Solfatara di Pozzuoli, situada al municipi de Pozzuoli de la Ciutat metropolitana de Nàpols (Campània, Itàlia). Aquest indret és l'únic a tot el planeta on ha estat descrita aquesta espècie mineral.

## Referències

* ↑ «Paradimorphite» (en anglès). Mindat. [Consulta: 15 juny 2022].
* ↑ Campostrini, Italo; Castellano, Carlo; Demartin, Francesco; Rocchetti, Ivano; Russo, Massimo; Vignola, Pietro «Paradimorphite, β-As 4 S 3, a vintage new mineral from Solfatara di Pozzuoli and Vesuvius, Napoli, Italy». Mineralogical Magazine, 86, 3, 01-06-2022, pàg. 500–506. DOI: doi:10.1180/mgm.2022.47 [Consulta: 21 octubre 2022].
# Micropterix aureopennella

Micropterix aureopennella és una espècie d'arna de la família Micropterigidae. Va ser descrita per Heath l'any 1986.
L'especie és endèmica d'Algèria.
Té una envergadura de 7,4 mm.

## Referències

* ↑ Micropterix aureopennella Museu d'Història Natural (The Global Lepidoptera Index).
* ↑ «Naturkundliches Informationssystem». Arxivat de l'original el 2016-03-03. [Consulta: 25 agost 2012].
# Radicchio

Radicchio (Cichorium intybus var. foliosum) és una verdura de fulla que és una varietat de la xicoira (Cichorium intybus, Asteraceae), normalment té fulles vermelles amb les venes blanques. Té un gust amargant que arriba al seu millor punt quan es rosteix o es passa per la graella.

## Història

És una varietat molt antiga, la cita Plini el Vell a Naturalis Historia, dient que purifica la sang i va bé contra l'insomni. De fet conté intybina, un agent sedant i també un tipus de flavonoide anomenat antocianina.
El conreu modern de la planta s'inicià al segle xv a les regions italianes del Veneto i Trentino però el tipus vermell fosc va ser creat el 1860 pel belga Francesco Van den Borre, fent servir la tècnica del imbianchimento (emblanquiment) per a aconseguir-ho. El Radicchio Rosso di Treviso (IGP) té indicació geogràfica protegida.

## Ús culinari

A Itàlia on aquesta hortalissa és força popular, normalment es menja a la graella i amb oli d'oliva o mesclat en plats com els risotto: als Estats Units s'acostuma a menjar cru en amanida. Pot acompanyar la pasta i altres plats. A Occitània i a França és una dels ingredients del mesclum

## Enllaços externs

* Radicchio image at gourmetsleuth.com Arxivat 2012-02-07 a Wayback Machine.
* Salad Recipe Arxivat 2005-12-17 a Wayback Machine.
* History of Radicchio with recipes Arxivat 2016-01-04 a Wayback Machine.
* U.S. radicchio producers
* Original US Radicchio Producers
# Catedral de Sant Francesc d'Asís d'Al-Aaiun

La Catedral de Sant Francesc d'Asís o simplement Catedral Española (en francès: Cathédrale Saint-François o Cathédrale espagnole) és el nom que rep un edifici religiós afiliat a l'església catòlica que funciona com l'església catedral de la prefectura apostòlica del Sàhara Occidental (Praefectura Apostolica de Sahara Occidentali). Està situada a la ciutat d'Al-Aaiun, Sàhara Occidental, un territori en disputa entre el Marroc i la República Àrab Sahrauí Democràtica.
L'església va ser construïda en 1954, durant la presència colonial espanyola al Sàhara Espanyol, segons disseny de l'arquitecte Diego Méndez, autor del projecte del «Valle de los Caídos», San Lorenzo del Escorial a Espanya. En l'actualitat, la catedral està a càrrec dels Missioners Oblats de Maria Inmaculada i serveix a la petita comunitat espanyola que segueix present a la ciutat i el personal actiu de la missió de l'ONU al país

## Referències

* ↑ «Información sobre el sitio» (en anglès). [Consulta: 8 maig 2016].
* ↑ Lendínez, Tomás de la Torre. «Misas desiertas en el Sahara Occidental». [Consulta: 8 maig 2016].
* ↑ «Lo que queda de España en el Sahara: la Iglesia, el Casino y el Colegio» (en espanyol europeu). [Consulta: 8 maig 2016].
# Yvonne Makolo

Yvonne Manzi Makolo és una especialista en tecnologia de la informació i empresària ruandesa, qui és executiu en cap (CEO) de RwandAir, l'aerolínia nacional de Ruanda. Va ser nomenada per a aquest càrrec el 6 d'abril de 2018. Abans d'això, va exercir com a subdirectora general responsable d'assumptes corporatius a la mateixa companyia aèria, des d'abril de 2017 fins a abril de 2018.

## Biografia

Yvonne va néixer a Ruanda. En 1993 va emigrar voluntàriament al Canadà. Deu anys més tard, el 2003 va tornar a Ruanda. Ella i la seva germana gran van ser criades per una mare soltera, ja que el pare de Yvonne va morir quan les filles eren molt petites. S'ha especialitzar en tecnologia de la informació Ha treballat com a programadora tant al Canadà com a Rwanda.
En 2006 es va unir a MTN Rwanda, un important proveïdor de serveis de telecomunicacions al país. Amb el pas del temps, ella va passar pels càrrecs de director de màrqueting (CMO) i també va servir com a executiu en capt (CEO), amb capacitat d'actuació.
A l'abril de 2017, quan el Consell de Ministres de Rwuanda va fer canvis de direcció a Rwandair, Yvonne Manzi Makolo va ser nomenada vicepresidenta executiva responsable dels afers corporatius. Un any més tard, en un altre canvi directiu a la companyia aèria nacional, va ser nomenada directora i executiva en cap de Rwandair.

## Referències

* 1 2 3 Times Reporter. «Rwanda: Makolo Appointed New CEO of Rwandair». The New Times (Ruanda), 06-04-2018.
* ↑ Kagire, Edmund. «RwandAir boss dropped». The EastAfrican, 06-04-2016.
* 1 2 Bishumba, Nasra. «Women can do what men can and sometimes even better, says MTN's Yvonne Makolo». The New Times (Ruanda), 29-09-2016.

## Enllaços externs

* Web de Rwandair
* Kagame nomena nous ministres 6 d'abril de 2018.
# Estadi Al Thumama

L'estadi Al Thumama és un estadi de futbol situat a Doha, Qatar. És una de les seus oficials de la Copa Mundial de Futbol de 2022.
La inauguració de l'estadi va tenir lloc el 22 d'octubre del 2021, a la nit, quan l'estadi Al Thumama va acollir la final de la Copa Amir entre els equips Al Rayyan i Al Sadd.
La seva forma s'assembla a un tocat àrab conegut com a gahfiya. Amb capacitat de quaranta mil persones, l'estadi s'ubicarà al poblat d'Al Thumama, als afores de Doha. A més, es connectarà a la ciutat capital per mitjà del sistema de metro nacional.
La construcció de l'estadi Al Thumama, juntament amb altres estadis construïts en previsió de la Copa del Món de la FIFA 2022, ha estat condemnada per múltiples organitzacions de drets humans. Amnistia Internacional al·lega que fins a quinze mil treballadors migrants han mort mentre treballaven en males condicions a les obres de construcció dels estadis de Qatar.

## Copa del Món de Futbol del 2022

| Data | Selecció | Resultat | Selecció | Fase |
| 21 | Senegal | 0–2 | Països Baixos | Grup A |
| 23 | Espanya | 7–0 | Costa Rica | Grup E |
| 25 | Qatar | - | Senegal | Grup A |
| 27 | Bèlgica | - | Marroc | Grup F |
| 29 | Iran | - | Estats Units | Grup B |
| 1 | Canadà | - | Marroc | Grup F |
| 4 | 1er lloc grup D | - | 2n lloc grup C | Vuitens de final |
| 10 | Guanyador partit 55 | - | Guanyador partit 56 | Quarts de final |

## Referències

* ↑ «Six facts about Al Thumama Stadium - the latest 2022 FIFA World Cup™ venue.». Arxivat de l'original el 2018-06-22. [Consulta: 13 novembre 2022].
* ↑ «El espectacular estadio Al Thumama se convierte en el sexto lugar listo para Qatar 2022» (en castellà). www.fifa.com. [Consulta: 4 novembre 2021].
* ↑ Qatar presentà el disseny espectacular de l'"Al Thumama Stadium".
* ↑ «Qatar: "In the prime of their lives": Qatar's failure to investigate, remedy and prevent migrant workers' deaths» (en anglès). Amnesty International. [Consulta: 4 novembre 2021].

## Enllaços externs

* Progrés de l'estadi Al Thumama – març de 2018, a YouTube
# Referèndum eslovac de 2000

L'11 de novembre de 2000 es va celebrar a Eslovàquia un referèndum sobre la celebració d'eleccions parlamentàries anticipades. Encara que va ser aprovat pel 95,1% dels votants, la participació va ser només del 20% i el referèndum va ser declarat invàlid al no superar el mínim requerit, el 50%.

## Referències

* ↑ Nohlen, D & Stöver, P (2010) Elections in Europe: A data handbook, p1747 ISBN 978-3-8329-5609-7
* ↑ Nohlen & Stöver, p1752
# Owen Jones

Owen Jones (Sheffield, 8 d'agost de 1984) és un periodista i escriptor d'esquerra anglès. És columnista regular del The Guardian i abans ho havia estat del The Independent.

## Biografia

Owen Jones va néixer a Sheffield i va créixer a Stockport, a l'àrea metropolitana de Manchester. Els seus pares eren trotskistes i l'avi, comunista.
És historiador per la Universitat d'Oxford i ha treballat com a assessor per al Partit Laborista. Fins al març del 2014 va ser columnista del The Independent, publicació que va abandonar per passar-se al The Guardian. També ha publicat peces a New Statesman, el Sunday Mirror, Le Monde Diplomatique i altres publicacions menors. A televisió ha aparegut com a comentarista a diferents telenotícies de la BBC, Sky News, Channel 4 News, ITV's Daybreak i el programa de la BBC Question Time.
El 2011 va publicar el seu primer llibre: Chavs: The Demonization of the Working Class (traduïble com a "Xonis: la demonització de la classe treballadora"), que estudia els estereotips associats a determinats grups de les classes populars britàniques. El llibre va esdevenir un èxit de crítica i vendes al Regne Unit i el 2014 en va publicar un altre: The Establishment and How They Get Away With It (traduïble com a "La casta i com se'n surten").
Owen Jones va fer pública la seva homosexualitat el 2014 i viu actualment a Londres. El 2015 va signar un manifest de suport a Barcelona en Comú i el 2017 va denunciar la repressió de l'Estat espanyol a Catalunya arran del Referèndum de l'1 d'Octubre, tot expressant el seu suport al dret a l'autodeterminació de Catalunya malgrat no defensar-ne la independència.

## Referències

* ↑ «Guardian: Owen Jones» (en anglès). [Consulta: 22 abril 2015].
* ↑ «Independent: Owen Jones» (en anglès). Arxivat de l'original el 2013-01-16. [Consulta: 22 abril 2015].
* ↑ «Independent: Owen Jones» (en anglès). Arxivat de l'original el 2013-01-16. [Consulta: 15 abril 2022].
* 1 2 «Entrevista 2013» (en anglès). [Consulta: 22 abril 2015].
* ↑ «El País» (en castellà). [Consulta: 22 abril 2015].
* ↑ «Capitan Swing» (en castellà). [Consulta: 22 abril 2015].
* ↑ «Diagonal Periódico» (en castellà). [Consulta: 22 abril 2015].
* ↑ «Entrevista Eldiario.es» (en castellà). [Consulta: 22 abril 2015].
* ↑ «Article juny 2014» (en anglès). TheGuardian.com. [Consulta: 22 abril 2015].
* ↑ Serra, Joan «Colau exhibeix el suport de 300 personalitats per fer de Barcelona l'inici del "canvi"». Ara, 19-05-2015.
* ↑ Jones, Owen «I hope Catalonia stays with Spain, but I support its right to leave | Owen Jones» (en anglès). The Guardian, 11-10-2017. ISSN: 0261-3077.
# Micropterix cassinella

Micropterix cassinella és una espècie d'arna de la família Micropterigidae. Va ser descrita per Kurz, M. A., M. E. Kurz & Zeller l'any 2010.
L'envergadura varia d'uns 2.7-3.3 mm pels mascles i uns 3-4 mm per les femelles.
És una espècie endèmica d'Itàlia.

## Referències

* ↑ «nkis.info». Arxivat de l'original el 2016-03-03. [Consulta: 7 setembre 2012].
# Charles Vanoni

Charles Vanoni (Manhattan, 23 de novembre de 1876 - Reno, 17 de juliol de 1970) fou un ciclista estatunidenc, que competí a principi del segle xx. Es va especialitzar en el ciclisme en pista

## Enllaços externs

* Fitxa a sitiodeciclismo.net
* Fitxa a museociclismo.it
* Fitxa a cyclebase.nl